4. ΑΝΑΓΚ. ΝΟΜΟΣ υπ’ αριθ. 569 της 23 Μαρτ./1 Απρ. 1937 Περί μεταφοράς, αποθηκεύσεως και επεξεργασίας καπνών εκ των Παλαιών Χωρών, Κρήτης και Σάμου εις Μυτιλήνην κλπ. νήσους του Αιγαίου. Άρθρον μόνον.-Επιτρέπεται, κατά την κρίσιν του Υπουργού των Οικονομικών, η μεταφορά αποθήκευσις και επεξεργασία καπνών εις φύλλα Παλαιών Χωρών, Κρήτης και Σάμου, εις τας Νήσους του Αιγαίου και η ανάμιξις αυτών μόνον μετά καπνών των Νήσων του Αιγαίου, εφόσον διενεργείται υπό μεγάλων αναμφισβητήτου κύρους ξένων καπνεμπορικών Εταιρειών αγοραζουσών καπνά δι’ ίδιον λογαριασμόν εν Ελλάδι και δια τα εν ταις ξέναις χώραις εργοστάσια αυτών κοπής καπνού και κατασκευής σιγαρέττων. Δύναται επίσης να επιτραπή η μεταφορά, αποθήκευσις και επεξεργασία ομοίων καπνών εις τας αυτάς Νήσους υπό σοβαρών καπνεμπορικών Οίκων, κατά την κρίσιν του Υπουργού των Οικονομικών, λαμβανομένων συγχρόνως εξασφαλιστικών μέτρων κατά πάσης τυχόν αναμίξεως των τοιούτων καπνών μετά καπνών των Νήσων του Αιγαίου. Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 